Borna Sosa. Borna Sosa () (1998-yil 21-yanvarda tugʻilgan) — xorvatiyalik professional futbolchi, Bundesliganing VfB Stutgart klubi va Xorvatiya terma jamoasida chap qanot himoyachisi sifatida oʻynaydi. Faoliyati. Dinamo Zagreb. Sosa Zagrebda tugʻilgan. U faoliyatini mahalliy Zagreb jamoasida boshlagan. 2016-yil 10-may kuni u Xorvatiya kubogi finalida toʻliq 90 daqiqa oʻynagan. Sosa Yevropadagi debyutini 2016-yilning 12-iyulida, Chempionlar Ligasi ikkinchi saralash bosqichida Skopyeda „Vardar“ qarshi oʻyinda oʻtkazgan. „Dinamo“da toʻrt mavsum davomida Sosa oʻz shahri jamoasi safida 41 ta oʻyinda maydonga tushib, 6 ta golli uzatmani amalga oshirgan. VfB Stutgart. 2018-yilning 14-may kuni Borna Sosa VfB Stutgart bilan besh yillik shartnoma imzolagan, bu esa unga 1-iyul kuni Stutgartga oʻtish imkonini bergan. Sosa 26-avgust kuni „Mainz“ga 1:0 hisobida magʻlub boʻlgan uchrashuvning 84-daqiqasida Emiliano Insua oʻrniga maydonga tushgan holda debyut oʻyinini oʻtkazgan. Biroq, tez-tez jarohatlar tufayli, Sosaning „Stutgart“ bilan birinchi mavsumida oʻyinlari kam boʻlgan, bu esa klubni Bundesliga 2ga tushib ketishiga sabab boʻlgan. Jarohatlar uning ikkinchi mavsumida ham davom etgan, natijada Sosa oʻzining dastlabki ikki mavsumida „Stutgart“ tarkibida atigi 24 ta oʻyinda maydonga tushgan. 2019-yil 16-dekabrda u „Darmstadt“ bilan 1:1 hisobidagi durang oʻyinda „Stutgart“ safidagi debyut golini kiritgan. 2021/2022-yilgi mavsum boshida, 7-avgust kuni Sosa birinchi marta „Stutgart“ sardori sifatida maydonga tushgan, DFB-Pokal oʻyinida Berlinning „Dinamo“ siga qarshi gol urgan. Yetti kundan soʻng, Bundesliganing birinchi oʻyinida Sosa Mark-Oliver Kempf va Hamadi Al-Gaddiuiga golli uzatmani amalga oshirib jamoasining gʻalabasiga hissa qoʻshgan. Xalqaro faoliyati. Sosa Xorvatiyani 2015-yilgi UEFA U-17 Yevro va 2015 FIFA U-17 Jahon chempionatida himoya qilgan. 2018-yilning may oyida u Zlatko Dalichning 2018-yilda Rossiyada boʻlib oʻtadigan JCh-2018 uchun dastlabki 32 kishilik roʻyxatiga kiritilgan, ammo soʻngi tarkibdan tushib qolgan. U Nenad Grachanning UEFA U-21 Yevro-2019 va Igor Bishchanning UEFA U-21 Yevro-2021 uchun terma jamoasiga kiritilgan. Biroq, u tizzasidan olgan jarohati maydonga tusha olmagan. 2021-yil 7-may kuni "Sportske novosti" va Sky Sport nashrlarining xabar berishicha, Sosa Germaniya terma jamoasi bosh murabbiyi Yoaxim Lyov tashabbusi bilan Berlinda tugʻilib oʻsgan onasi Vesna orqali Germaniya fuqaroligini olgan. Bir kun oʻtib, 8-may kuni Sosaning oʻzi bu maʼlumotni "24sata nashriga" bergan intervyusida tasdiqlagan. Biroq 11-may kuni Germaniya futbol assotsiatsiyasining texnik direktori Oliver Bierxoff FIFA qoidalariga koʻra Sosa Germaniya terma jamoasida oʻynay olmasligini eʼlon qilgan. Ikki kundan soʻng, 13-may kuni Sosa Federatsiya sayti orqali Xorvatiya jamoatchiligi, Xorvatiya terma jamoasi muxlislari va Xorvatiya futbol federatsiyasidan rasman uzr soʻragan.